Twitter ijtimoiy tarmoqda haqoratlarni taqiqlaydi

Twitter ijtimoiy tarmog‘i boshqalarga qarata tahdid yoki haqoratlar yuboradigan foydalanuvchilarni kuzata boshlaydi, deb yozadi “Hi-tech.mail.ru”.

Buning uchun shikoyatlarni ko‘rib chiqish va foydalanuvchilarni nazorat qilish bo‘yicha axloq qo‘mitasi tuzildi. Ushbu yangilikni Twitter 9-fevral kuni nishonalanadigan Xalqaro xavfsiz internet kuniga bag‘ishlab kiritdi.
Twitter rahbariyati ma’lum qilishicha, foydalanuvchilar o‘rtasidagi tahdid va haqoratlarni ko‘rib chiqish bilan shug‘ullanadigan maxsus kengash ochiladi. Ekspertlar 2016-yilning o‘zidayoq nizolarni hal qilish bo‘yicha choralar ishlab chiqadi.